буква а) от основния регламент нормалната стойност трябваше да бъде определена въз основа на цената в подходяща трета държава с пазарна икономика (наричана по-долу „държава аналог“), или на цената от държавата аналог за други държави, включително за Съюза, или ако това не е възможно — на всяко друго разумно основание, включително действително платената или подлежаща на плащане за сходния продукт цена в Съюза, при необходимост след съответна корекция, за да се предвиди разумен марж на печалба.
 (35)
 Както е обяснено в съображения 30—32 по-горе, не беше възможно да се получи съдействие от производители от държавата аналог. Вследствие на това, в съответствие с член 2, параграф 7, буква а) от основния регламент, нормалната стойност трябваше да бъде установена на разумна основа. С оглед на това Комисията счете, че е разумно да се установи нормалната стойност въз основа на проверени данни за цените и разходите на производителя от Съюза.
 (36)
 Сходният продукт се продава от промишлеността на Съюза в представителни количества. Продажбите на вътрешния пазар на промишлеността на Съюза обаче са се осъществявали на загуба. Поради това нормалната стойност бе конструирана въз основа на производствените разходи на промишлеността на Съюза плюс обоснована по размер сума за разходите за продажба и общите и административните разходи (ПОАР) и печалбата. ПОАР се основаваха на действителните данни от производителя от Съюза. Добавеният процент на печалба се основаваше на очаквания разумен марж на печалба от скорошно антидъмпинговото разследване по отношение на друг подсладител, а именно аспартам. В настоящото разследване Комисията установи на етапа на временните мерки (8), че печалба от 5—10 % ( стойностите са в диапазон поради съображения за поверителност) съответства на разумна печалба. Поради това Комисията счита, че е разумно тази печалба да се използва и за настоящото разследване при конструиране на нормалната стойност. Бяха използвани среднопретеглените данни за разходите от двата вида на продукта, произвеждани и продавани от производител от Съюза, тъй като нямаше налична информация за видовете на продукта, продавани от китайските производители износители поради неоказване на съдействие.
 3.1.2.3. Експортна цена
 (37)
 При липсата на съдействие от страна на китайските производители износители, експортната цена бе определена въз основа на статистическите данни, събрани в съответствие с член 14, параграф 6 (9) от основния регламент („базата данни по член 14, параграф 6“) за целия китайски износ за Съюза (с изключение на Fang Da) на разглеждания продукт през разследвания период в рамките на преразглеждането. Тъй като нямаше налична информация по отношение на предлаганата за продажба форма (вид на продукта), за изчисляване на експортната цена беше използвана обикновена средноаритметична стойност.
 3.1.2.4. Сравнение
 (38)
 Комисията сравни конструираната нормалната стойност и експортната цена на китайските износители на базата на цената франко завода.
 (39)
 Когато бе обосновано от необходимостта да се гарантира обективно сравнение, Комисията коригира нормалната стойност и/или експортната цена с отчитане на разликите, отразяващи се на цените и тяхната съпоставимост, в съответствие с член 2, параграф 10 от основния регламент.
 (40)
 Бяха направени съответните корекции по отношение на разходите за транспорт, застраховка, обработване, товарене, както и съпътстващите разходи и разходите за банкови такси в случаите, в които те